ṣádr̥távaḥ saṃvatsaráḥ saṃvatsarò 'gniryā́vānagniryā́vatyasya mātrā tā́vattádbhavati yádvevá saṃvatsarámabhisampádyate tádbr̥hatī́mabhisámpadyate br̥hatī hí saṃvatsaro dvā́daśa paurṇamāsyo dvā́daśā́ṣṭakā dvā́daśāmāvāsyāstatṣáṭtriṃśatṣáṭtriṃśadakṣarā br̥hatī táṃ dakṣiṇata údañcamā́harati dakṣiṇato vā údagyónau rétaḥ sicyata éṣo asyaitárhi yónirávichedamā́harati rétasó 'vichedāya